શિવમ સર્જન અને શીલા બુટાલા નિર્મિત ‘મૉડર્ન મિડલક્લાસ’ના લેખક મનીષ મહેતા છે જ્યારે નાટકનું લીડ કૅરૅક્ટર અને ડિરેક્શન એમ બે જવાબદારી જયેશ બારભાયાએ નિભાવી છે. નાટકના અન્ય કલાકારોમાં ભૂમિ શુક્લા, નીલેશ ભટ્ટ, રચના પકાઈ, નિધિ મિસ્ત્રી, કિશન મજીઠિયા, વેદ શાહ અને કેવલ ગોસલિયા છે. કોઈ ને કોઈ તબક્કે ફૅમિલીના દરેક સભ્યને કંઈ ને કંઈ ખોટું લાગે એવું બને, પણ એવા સમયે પણ બધા સાચા જ હોય છે. આ વાત નાટકનું કેન્દ્રસ્થાન છે. નાટકના પ્રસ્તુતકર્તા અને સહનિર્માતા રાજેન્દ્ર બુટાલા કહે છે, ‘જરૂરી નથી કે દરેક વખતે બાળકોએ જ વાત શીખવી પડે, કેટલીક વખત બાળકો પણ માબાપને કોઈ વાત શીખવી જાય. એવું બને ત્યારે માબાપે પણ બધું ભૂલીને મૉડર્ન થઈ જવું જોઈએ.’